钦定古今图书集成/理学汇编/文学典/第198卷 > 《与王定国》前人
## 钦定古今图书集成/理学汇编/文学典/第198卷 > 《与王定国》前人

某启。辱书，具审起居佳胜。诬罔已辩，有识稍慰。宠示
二诗，读之耸然。醉翁有言，“穷者后工。”今公自将达而
诗益工，何也？莫是作诗数篇以饷穷鬼耶？喜不寐。诗
甚欲和，又碍亲嫌，皆可一笑也。张公今虽微瘦，然论
古今益明，不惟识虑过人，定国亦可见矣。人事纷纷，
书不尽言，非面莫究。